Dansk polititopp mener den norske åpenheten har gitt terroristene en seier

En tidligere leder i sikkerhetspolitiet i Danmark mener det er underlig at PST har gått åpent ut om terrortrusselen. Han sier terroristene allerede har fått en seier når frykten sprer seg i befolkningen.

Politiet har økt beredskapen over hele landet etter terrortrusselen. Mange nordmenn uttrykker at de er bekymret og redde. Ørn E. Borgen/Aftenposten

27. juli 2014 10:15 Sist oppdatert 28. juli 2014

Få siste nytt om terrortrusselen mot Norge i Aftenpostens direktestudio

Traumet etter Anders Behring Breiviks terrorangrep 22. juli 2011 og kritikken av myndighetenes håndtering av det, er forklaringen på åpenheten, mener Hans Jørgen Bonnichsen, som ledet det operative arbeidet i den danske innenriksetterretningen PET.

— Man kan jo se at dette allerede har satt Norge i en sjokk- og alarmtilstand. Man stabiliserer det omdømmet terroristene gjerne vil ha, nemlig et omdømme som noen man skal frykte og som kan angripe hvert øyeblikk, sier Bonnichsen til Berlingske.

Les også:

Les også Politidirektøren: Høyeste beredskap noen gang

Terrorrismen er ment for å skape frykt og panikk i befolkningen, og Bonnichsen mener at terroristene allerede har vunnet i Norge fordi folk er bekymret.

Uvanlig åpne

Torsdag gikk PST ut og sa at et terrorangrep mot Norge kunne skje innen kort tid, og politiet hevet beredskapen over hele landet. Bonnichsen sier det er uvanlig å være så åpne om en pågående terroretterforskning.

— Jeg kan bare finne årsaken i den nasjonale tragedien for tre år siden, ellers gir det ingen mening. Trusler er virkeligheten i en hvilken som helst vestlig etterretningstjeneste, og dem påtar man seg ansvaret for å håndtere, sier han.

Kritiserer PST

- Jeg håper ikke den danske regjeringen ville håndtert det på samme måte. Det her medvirker bare til frykt og usikkerhet, ikke noe annet, påpeker han, men legger til at terrorangrepene 22. juli har etterlatt Norge i en sårbar tilstand.

Les også:

Les også Disse tiltakene skal styrke Norge i kampen mot terror

— Det ligger så dypt i dem, og det er ikke tvil om at man har sverget på at det aldri må skje igjen.